3-րդ հանրապետության միակ պետական հեռուստաէկրանը անզուգական մի սպեղանի էր երկժամյա լույս-փարոսին 22 ժամ սպասող ժողովրդի ճնշող մեծամասնության համար։ Արցախից օրհասական, սակայն նաև հերոսական լուրեր էին հասնում ծխացող վառարանների շուրջը օղակված, հաճախ կիսաքաղց, բայց մշտապես աննկուն հայությանը։ Նրան նաև մատուցվում էր սեռակրթական մանանա, զորօրինակ, հեռարձակվեց «Հիմնական բնազդը» ակնհայտ պոռնոգրաֆիկ ֆիլմը, որը բարքերի խառնակության բնօրրան ԱՄՆ-ում ցուցադրվել էր էսպես խմբագրված և, ինչ խոսք, բավականին բարեկրթված տարբերակով։